Северните паюти били по-войнствени от останалите. При първата им среща с изследователите Джедидая Смит през 1825 г., Питър Огдън през 1827 г. и Джоузеф Хукър през 1833 г. те са приятелски настроени. По време на Златната треска в Калифорния хиляди бели авантюристи преминават през територията им и паютите стават враждебни. Северните паюти играят важна роля като съюзници на кьор дAлен във войната от 1858 1859 г. Други участват във Войната на Пирамид Лейк през 1860 г. По време на Гражданската война също провеждат множество нападения на миньори и миньорски лагери, на пощенски станции, кервани и ферми. След Гражданската война армията изгражда няколко укрепления в региона в опит да въдвори ред. В резултат на това през 1866 г. избухва Войната снейк. След войната повечето паюти са затворени в резервати, но въпреки това техни войни участват във Войната банок през 1878 г. Днес северните паюти имат резервати в Невада, Калифорния и Орегон, а южните в Невада, Юта и Аризона. Някои резервати се споделят с групи от други племена, особено шошони. Много паюти живеят извън резерватите в близките селища и градове.